Diari Oficial de la Generalitat Valenciana


Sumari del DOGV 8204, del 03-01-2018 (2017/12024)

RESOLUCIÓ de 28 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/12470


Data del document
:   28-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 28 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social. [2017/12469]  
Per mitjà de l'Ordre 10/2017, de 29 de novembre, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (DOGV 8182, 01.12.2017).  
En virtut del que s'exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2018 les subvencions destinades al finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que es realitzen en l'àmbit territorial de la Comunitat Valenciana regulades per l'Ordre 10/2017, de 29 de novembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (d'ara endavant Ordre 10/2017).  
  
Podran ser objecte d'aquesta subvenció els projectes d'itineraris integrats per a la inserció sociolaboral de persones en situació o risc d'exclusió social desenvolupats per:  
1. Entitats locals.  
2. Entitats del tercer sector d'acció social.  
Els projectes objecte de finançament hauran de ser executats a la Comunitat Valenciana durant l'exercici 2018.  
  
Segon. Condicions de la concessió de les subvencions  
1. El procediment de concessió d'aquestes subvencions es tramitarà en règim de concurrència competitiva.  
2. Podran sol·licitar i ser beneficiàries d'aquestes subvencions:  
a) Les entitats locals.  
b) Les entitats del tercer sector d'acció social que complisquen els requisits establits en l'article 5.1 de l'Ordre 10/2017.  
3. Les entitats beneficiàries de la subvenció hauran de complir les obligacions arreplegades en l'article 6 de l'Ordre 10/2017.  
  
Tercer. Quantia de la subvenció  
1. La dotació del crèdit disponible per a 2018 es distribuirà entre els diferents projectes subvencionables atenent els màxims fixats en l'article 4.2.a de l'Ordre 10/2017, en el cas de les entitats locals, i en l'article 5.3.a, en el cas de les entitats del tercer sector d'acció social de la mateixa ordre, entre aquelles el projecte de les quals haja superat la puntuació mínima exigida en l'ordre esmentada.  
  
2. El procés d'adjudicació es realitzarà atenent la quantitat fixa subvencionada per projecte i atenent aquelles amb major puntuació fins a esgotar el crèdit disponible. En cas d'empat de puntuació entre distints projectes caldrà ajustar-se al que estableixen els articles 4.2.b i 5.3.b de l'Ordre 10/2017.  
  
Quart. Finançament de les ajudes  
1. La quantia total màxima estimada a concedir per a la present convocatòria per a l'exercici 2018 ascendeix a 7.000.000 euros, repartits de la manera següent:  
a) Entitats locals un màxim de 4.950.000 euros, a raó de 150.000 euros per projecte.  
b) Entitats del tercer sector d'acció social un màxim de 2.050.000 euros, a raó de 60.000 euros per projecte.  
2. La present convocatòria de subvencions es realitza pel procediment de tramitació anticipada d'expedients de despesa, previst en l'Ordre de 26 de setembre de 1994, de la Conselleria d'Economia i Hisenda.  
  
3. El projecte de pressupostos de la Generalitat per a l'exercici 2018 preveu l'existència de la línia de subvenció S6729 en l'aplicació pressupostària 71.01.88.540.04.0, dotada amb un import de 7.000.000 euros.  
  
4. No obstant això, l'import global màxim de les ajudes convocades per la present resolució quedarà condicionat a l'existència de crèdit adequat i suficient per a atendre-les en la llei de pressupostos de la Generalitat que resulte aprovada per a l'exercici 2018.  
5. Una vegada aprovada i publicada la llei de pressupostos esmentada, per mitjà d'una resolució de la vicepresidenta del Consell i consellera d'Igualtat i Polítiques Inclusives es donarà publicitat a la línia pressupostària concreta i als imports globals màxims definitius destinats a la concessió de les ajudes previstes en la present convocatòria, en el cas que els dits imports siguen superiors a les dotacions que per a les esmentades línies consten en els paràgrafs anteriors.  
  
Cinqué. Termini i sol·licitud  
1. El termini per a la presentació de les sol·licituds serà d'un mes, comptador des de l'endemà de la publicació de la present resolució de convocatòria en el Diari Oficial de la Generalitat Valenciana.  
L'incompliment d'aquest termini determinarà automàticament l'exclusió de la convocatòria.  
2. Sol·licitud.  
a) Model i presentació de sol·licituds.  
De conformitat amb el que estableix la disposició addicional tercera de l'Ordre 10/2017, les sol·licituds de subvenció es presentaran exclusivament per via telemàtica, per mitjà de la firma electrònica de l'entitat sol·licitant o de la persona que la represente.  
S'emplenarà un imprés de sol·licitud d'ajuda normalitzat que indicarà les dades bàsiques referents a la subvenció que se sol·licita, entitat sol·licitant i el seu representant legal, incloent-hi el número de compte bancari.  
Aquesta sol·licitud inclourà l'autorització per a l'accés a la plataforma autonòmica d'interoperabilitat i la declaració de no estar sotmés en les prohibicions previstes en l'article 13 de la Llei 38/2003, general de subvencions.  
La sol·licitud telemàtica està accessible en la seu electrònica de la Generalitat https://sede.gva.es i constarà d'una part general (comuna per a totes les sol·licituds de subvenció a la Generalitat) i d'una part específica corresponent a la present convocatòria.  
b) Documentació.  
A la sol·licitud telemàtica, s'adjuntaran necessàriament els documents que a continuació s'indiquen:  
1r. Annex I en el cas de les entitats locals.  
2n. Annex II en el cas de les entitats del tercer sector d'acció social.  
  
3r. Model de domiciliació bancària d'acord amb el model establit en l'annex III).  
4t. La documentació arreplegada en l'article 6 de l'Ordre 10 /2017.  
3. Les sol·licituds de subvencions regulades en la present resolució hauran d'estar degudament formalitzades i subscrites per la persona que exercisca la representació legal de l'entitat. El nom de l'entitat haurà de coincidir amb el que conste en el CIF.  
4. Cada entitat només podrà presentar una única sol·licitud, que contindrà un únic projecte d'acord amb el que estableix l'article 2 de l'Ordre 10/2017.  
  
Sisé. Documentació que cal adjuntar a la sol·licitud  
La sol·licitud degudament emplenada contindrà tots els aspectes necessaris per a la valoració de l'activitat a subvencionar. Aquelles dades o aspectes que no hagen sigut aportats en la sol·licitud corresponent no podran ser tinguts en compte als efectes de la seua valoració.  
Amb la sol·licitud d'aquesta convocatòria, s'haurà d'adjuntar el model d'autorització de consulta telemàtica de dades per a ajudes i subvencions de la Vicepresidència i Conselleria d'Igualtat i Polítiques Inclusives. La no-autorització suposarà que la interessada haurà d'aportar, juntament amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social  
En el cas que l'entitat siga nova perceptora de subvencions de la Vicepresidència i Conselleria d'Igualtat i Polítiques Inclusives o s'hagen modificat les dades presentades per l'entitat en relació amb anteriors convocatòries, hauran de presentar:  
1. Fotocòpia compulsada de la targeta del CIF de l'entitat sol·licitant.  
2. Fotocòpia compulsada dels estatuts vigents de l'entitat.  
3. Model de domiciliació bancària, segons el model que s'adjunta com a annex IV i que consta en el portal de la Generalitat, www.gva.es, accedint a l'apartat Guia Prop.  
En el supòsit que no siga una nova sol·licitant i en relació amb la presentació dels estatuts, en el cas que no es presenten, i de conformitat amb el que estableix l'article 28.3 de la Llei 39/2015, d'1 d'octubre, del procediment administratiu comú de les administracions públiques, s'haurà d'indicar en quin moment i davant de quin òrgan administratiu es van presentar els esmentats documents.  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris assenyalats en l'article 4.1 de l'Ordre 10/2017, en el cas de les corporacions locals, i l'article 5.2 de l'Ordre 10/2017, en el cas de les entitats del tercer sector d'acció social.  
En el cas de les entitats locals, serà necessari que almenys dos persones de les que s'incorporen a gestionar el projecte siguen noves contractacions a temps complet. No serà necessària una nova contractació si l'entitat fóra beneficiària i ja ho haguera sigut en anteriors convocatòries sempre que les persones contractades en exercicis anteriors per a aquesta subvenció d'itineraris continuen vinculades al projecte.  
  
En el cas de les entitats del tercer sector d'acció social, s'atorgaran 2 dels 10 punts establits en l'article 5.2.b.2 en el cas que una de les persones adscrites al projecte siga una nova contractació.  
  
Huité. Termini de resolució i notificació  
1. El termini màxim per a resoldre i publicar la resolució serà de sis mesos, comptadors des de l'endemà de la publicació de la resolució de convocatòria en el Diari Oficial de la Generalitat Valenciana, de conformitat amb el que disposa l'article 13.4 de l'Ordre 10/2017.  
  
2. Transcorregut el termini màxim per a resoldre sense que s'haja dictat una resolució expressa, les sol·licituds hauran d'entendre's desestimades per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
3. La resolució per la qual es concedisquen o deneguen les subvencions es notificarà per publicació en el Diari Oficial de la Generalitat Valenciana i en la pàgina web de la Direcció General d'Inclusió Social. La realització de la dita publicació s'ajustarà a les disposicions contingudes en els articles 40 a 45 de la Llei 39/2015, d'1 d'octubre, del procediment administratiu comú de les administracions públiques.  
  
  
Nové. Recursos  
La resolució de concessió de la subvenció que es dicte d'acord amb aquesta convocatòria, posarà fi a la via administrativa, i en contra es podrà interposar un recurs potestatiu de reposició en el termini d'un mes, comptador des de l'endemà de la seua publicació o bé directament recurs contenciós administratiu, en el termini de dos mesos, comptadors des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Desé. Règim de lliuraments de pagament  
1. El pagament de la subvenció es realitzarà d'acord amb el règim previst en l'apartat 3r de l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. El termini màxim per a la justificació del lliurament de la bestreta de la subvenció per a l'exercici 2018 finalitzarà l'1 de setembre de 2018, i el del restant, juntament amb la presentació de la memòria tècnica, el 15 de gener de 2019.  
  
Onzé. Justificació de la subvenció  
La justificació s'ajustarà al que estableix l'article 15 de l'Ordre 10/2017.  
  
Dotzé. Entrada en vigor  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar potestativament recurs de reposició davant de la vicepresidenta del Consell i consellera d'Igualtat i Polítiques Inclusives en el termini d'un mes, comptador des de l'endemà de la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptadors des de l'endemà de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen l'article 10.1.a i l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre que es crega oportú.  
  
València, 28 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.